২০১৬ সালেও যেখানে ১৮টি প্রজাতির ৫৪৭৪টি পাখি এসেছিল , ২০১৭ -র জানুয়ারিতেই তা কমে দাঁড়ায় ৩১২৩টি৷ নিয়ম মেনে ২০১৮ পড়তেই ঝিলে পাখি গণনা শুরু হবে৷ তার আগে রবিবার ছুটির দিনে সাঁতরাগাছিতে পাখি দেখতে এসে রীতিমতো হতাশ হলেন পক্ষীপ্রেমীরা৷ মলয় মুখোপাধ্যায় নামে তাঁদেরই এক জন বলেন , &lsquo;এ বার এসে সত্যিই চিন্তা হচ্ছে , পাখি প্রায় নেই বললেই চলে৷ এ ভাবে অবহেলা চলতে থাকলে একদিন হয়তো ভিন্্দেশি পাখিরা পুরোপুরি ভাবেই মুখ ফিরিয়ে নেবে এই ঝিল থেকে৷ &rsquo; ঝিলপাড়ের বাসিন্দা গৌতম পাত্র নামে আর এক ব্যক্তি আবার বলেন , &lsquo;বাস্ত্ততন্ত্রের ভারসাম্য নষ্ট হওয়ায়ই পাখির আনাগোনা ক্রমে কমছে এখানে৷ পাখির বসার জন্য , খেলে বেড়ানোর জন্য অন্তত ২০ শতাংশ কচুরিপানা থাকা দরকার ঝিলে৷ সাফাইকর্মীরা সব তুলে ফেলে দিয়েছেন৷ আর তাতেই পাখিদের প্রধান খাবার ফ্লাইটোপ্ল্যাঙ্কটনের অভাব হচ্ছে এখানে৷ খাবার না পেয়েই সাঁতরাগাছিতে এসেও ফিরে যাচ্ছে পরিযায়ীর দল৷ &rsquo; গৌতমই আরও জানান , পাখিদের জন্যই ফি -বছর ঝিলের মাঝখানে বেশ কিছু আইল্যান্ড তৈরি করে দেওয়া হত৷ এবার তার সংখ্যাও কমেছে , হাতেগোণা কয়েকটি খুব ছোট আইল্যান্ড হয়েছে৷ ফলে রোদ পোহানো , স্নান করা বা ঘুরে বেড়ানোর জায়গাও পাচ্ছে না ভিন্্দেশিরা৷ অন্যবার অক্টোবরের শেষ থেকেই যেখানে আইল্যান্ড তৈরির কাজ শুরু হয়ে যায়৷ এ বার সে কাজেও অনেকটা দেরি করে ফেলেছে পুরসভা৷